KOMENTE TË PËRGJITHSHME

Mbi raportin e monitorimit të 
MINISTRISË PËR EVROPËN DHE PUNËT E JASHTME 
Për 4 mujorin e parë të vitit 2023


1. Karakteristikat kryesore të shpenzimeve.
Ministra për Evropën dhe Punët e Jashtme, për 4 mujorin e parë të vitit 2023, administron dhe menaxhon fondet publike sipas tre programeve, konkretisht:

1. Programi “Planifikim, menaxhim dhe administrim”;
2. Programi “Mbështetje diplomatike jashtë vendit”;  
3. Programi “Aktiviteti diplomatik dhe konsullor i MEPJ”;

Në fund të 4 mujorit të parë të vitit 2023, në lidhje me realizimin e shpenzimeve të buxhetit, krahasuar me planin me ndryshime, situata paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, menaxhimi dhe administrimi
	25.3

	01120
	Mbështetje diplomatike jashtë shtetit
	16.3

	01130
	Aktiviteti diplomatik dhe konsullor i MEPJ
	21.1

	
	TOTALI
	17.6



Përgjithsisht MEPJ ka një realizimi jo të mirë prej 18%. Realizimi për programin “Planifikimi, menaxhimi dhe administrimi” është 29% ndërsa programi “Mështetje diplomatike jashtë vendit ka patur një realizim të ulët prej 16%. Në programi “Aktiviteti diplomatik dhe konsullor i MEPJ”, përqindja e realizimi është 21%.

Sipas zërave përbërës të shpenzimeve, situata në fund të 4 mujorit të parë të vitit 2023 paraqitet e tillë:

	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, menaxhimi dhe administrimi
	28.7
	0.1

	01120
	Mbështetje diplomatike jashtë shtetit
	16.4
	0.0

	01130
	Aktiviteti diplomatik dhe konsullor i MEPJ
	21.1
	-

	
	TOTALI
	17.9
	0.0



Sikurse evidentohet nga më sipër, përqindja e realizimit për shpenzimet korente është e ulët krahasuar me mesataren e realizimit të periudhës.  Realizimi i programit 01110 “Planifikimi, menaxhimi dhe administrimi” është 29%, në programin “Mbështetje diplomatike jashtë shtetit” realizimi është 16% Në programin  “Aktiviteti diplomatik dhe konsullor i MEPJ”, fondet janë realizuar në masën 21%. Ndërsa përsa i përket shpenzimeve kapitale, nuk ka realizim të fondeve përgjatë 4 mujorit të parë të vitit 2023

Struktura e shpenzimeve për çdo program, sipas buxhetit fillestar 2023, buxhetit me ndryshime dhe realizimit për 4 mujorin e parë të vitit 2023, paraqitet si më poshtë:

	
	Struktura për programet
	Buxheti Fillestar
	Buxheti me ndryshime
	Fakti  4M 2023

	Kod. Prog
	Programi
	
	
	

	01110
	Planifikimi, menaxhimi dhe administrimi
	10.7
	10.3
	14.8

	01120
	Mbështetje diplomatike jashtë shtetit
	81.0
	81.7
	75.7

	01130
	Aktiviteti diplomatik dhe konsullor i MEPJ
	8.3
	7.9
	9.5

	
	TOTALI
	100
	100.0
	100.0



Nga sa më sipër rezulton se më shumë se 75% e totalit të shpenzimeve faktike të 4 mujorit të parë të vitit 2023, janë përdorur në programin “Mbështetje diplomatike jashtë shtetit”.


2. Performanca dhe statusi i produkteve kryesore 

Programi “Planifikim, Administrim dhe Menaxhim” synon mbështetjen financiare dhe njerëzore në realizimin e politikave në tërësi të drejtorive të MEPJ duke siguruar një lidhje efikase ekonomike dhe financiare midis aparatit qendror dhe përfaqësive diplomatike. Tërësia e aktiviteteve të këtij programi buxhetor ka për qëllim mbështetjen e strukturave të shërbimit të jashtëm të RSH-së në funksion të realizimit të misionit të MEPJ-së. 
Në këtë program janë realizuar 9 nga 24 “Akte ligjore dhe nënligjore” të planifikuara për hartim; është zhvilluar 1 trajnim nga 10 të planifikuar për zhvillimin e kapaciteteve profesionale të stafit të MEPJ-së me qëllim garantimin e cilësisë në punë për vitin 2023; janë realizuar 19 nga 100 aktivitete protokollare si takime, vizita dhe pritje zyrtare të delegacioneve të larta shtetërore; 
Gjithshtu, janë shlyer 63 nga 165 detyrime kontraktuale përgjatë 4 mujorit të parë të vitit 2023.
Programi Mbështetje diplomatike jashtë shtetit synon nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare e shtetërore dhe përkujdesin për interesat e qytetarëve shqiptarë kudo ata ndodhen. Në këtë program janë realizuar disa produkte me kosto faktike 412 milionë lekë. Ndër produktet kryesore përmendim:“Mbështetja e përfaqësive diplomatike dhe konsullore me personel dhe kushte të përshtatshme pune dhe jetese”, për 60 nga 364 punonjës të planifikuar;“Kuota ndërkombëtare” është kryer pagesa për 17 kuota nga 53 të planifikuara, ku vendi ynë është palë si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA-s; UNIDO-s; UNESCO; Këshilli i Evropës, NATO-s; OSBE-së etj.

Programi Aktiviteti diplomatik dhe konsullor i MEPJ, ka për qëllim avancimin e procesit te integrimit evropian të vendit përmes hapjes dhe zhvillimit të negociatave për anëtarësim në BE. Zhvillimi dhe forcimi i marrëdhënieve dypalëshe në partnerët strategjik, vendet e rajonit, përfshirë kosovën, vendet mike dhe aleate. Në këtë program janë realizuar disa produkte me kosto faktike 52 milionë lekë, ku përmendim: Janë hartuar 6 nga 24 akte ligjore dhe nënligjore të planifikuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE; Janë zhvilluar gjithashtu takime dypalëshe dhe shumëpalëshe, në kuadër të zhvillimit dhe forcimit të marrëdhënieve me partnerë strategjik, vendet e rajonit si dhe si dhe rritjen e rolit të Shqipërisë në organizatat rajonale dhe ndërkombëtare përfshirë këtu edhe në Këshillin e Sigurimit në OKB me një peridicitet 1-3 herë në muaj.


Krahasimi i të dhënave faktike, të raportit të Ministrisë për Evropën dhe Punët e Jashtme me të dhënat e nxjerra nga sistemi i thesarit, për të njëjtën periudhë raportuese.
Në mijë lekë
[image: ]
Sikurse vihet re edhe nga tabela e mësipërme, të dhënat e paraqitura nga MEPJ krahasuar me të dhënat e nxjerra nga Sistemi Informatik Financiar i Qeverisë përputhen plotësisht në të gjitha programet për shpenzimet kapitale dhe për shpenzimet korente.

3. Informacion mbi volumin dhe madhësinë e ndryshimit të buxhetit

Në mijë lekë
	Programi
	Buxheti Fillestar
	Buxheti i Rishikuar
	Diferencat

	Planifikimi, menaxhimi dhe administrimi
	317,772
	319,072
	1,300

	Mbështetje diplomatike jashtë shtetit
	2,408,776
	2,524,576
	115,800

	Aktiviteti diplomatik dhe konsullor i MEPJ
	245,500
	245,500
	-

	TOTALI
	2,972,048
	3,089,148
	117,100



Sikurse vihet re edhe nga tabela më sipër, ka pasur ndryshime të vogla në vlerat buxhetore fillestare dhe ato aktuale. Këto ndryshime kanë ndodhur për shkak të akordimit të fondit të veçantë si dhe ne zbatim të VKM nr. 97, datë 22.02.2023 “Për dhënien e ndihmës financiare humanitare nga Këshilli i Ministrave i Republikës së Shqipërisë për mbështetjen e Qeverisë së Turqisë për dëmet e shkaktuara nga tërmeti i datës 6 Shkurt 2023”.










4. Komente të tjera

· Raporti i monitorimit të Ministrisë së Evropës dhe Punëve të Jashtme është paraqitur në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. Ky raport, në përgjithësi paraqitet i plotë por kërkohet që në analizën narrative të ketë një argumentim të shkaqeve që kanë sjellë mosrealizim të fondeve/të produkteve apo aktiviteteve.
· Raporti i monitorimit të 4 mujorit të parë të vitit 2023 për MEPJ është plotësuar për të gjitha anekset shoqëruese sipas udhëzimit nr. 22, datë 17.11.2016 “Për procedurat standard të monitorimit të buxhetit, për njësitë e qeverisjes qendrore”.
· Realizimi faktik për 4 mujorin e parë të vitit 2023 i raportuar nga MEPJ, krahasuar me atë të nxjerrë nga sistemi i thesarit Qeverisë përputhet plotësisht.
· Anekset e minitorimit duhet të paraqiten në nivel programi dhe jo njësie shpenzuese. 
· Lidhur me përdorimin e informacionit të siguruar nga sistemi AFMIS vihet re se:
· Nga ana juaj, nuk jane plotësuar vlerat faktike për sasitë e produkteve për 4 mujorin e parë të vitit 2023, në modulin BPPM, raporti nr. 16,
· Ministria për Evropën dhe Punët e Jashtme vazhdon të mos e publikojë në faqen e internetit raportin e monitorimit, pra mungon publikimi për 4 mujorin e parë të vitit vitit 2023.
https://punetejashtme.gov.al/shpenzime-buxhetore/

Ministria Oracle Diferenca Ministria Oracle DiferencaMinistria Oracle Diferenca

01110 Planifikimi, Menaxhimi dhe Administrimi 80,727 80,727 0 21 21 0 80,748 80,748 0

01120 Mbeshtetje diplomatike jashte shtetit 412,426 412,426 0 0 0 0 412,426 412,426 0

01130 Aktiviteti diplomatik dhe konsullor i MEPJ 51,769 51,769 0 0 0 0 51,769 51,769 0

MEPJ 544,922 544,922 0 21 21 0 544,943 544,943 0

Shpenzime korente Shpenzime kapitale Totali i shpenzimeve


